b'\n_START_ARTICLE_\nNa\xc4\x8delo najmanj\xc5\xa1e akcije\n_START_PARAGRAPH_\nNa\xc4\x8d\xc3\xa8lo najm\xc3\xa1nj\xc5\xa1e \xc3\xa1kcije, kjer akcijo sestavlja zmno\xc5\xbeek mase m, hitrosti v in poti s telesa, je prvi opredelil Pierre-Louis Moreau de Maupertuis. Zanj je bila\xc2\xa0\xc2\xbbnarava pri vsem svojem delovanju zelo var\xc4\x8dna\xc2\xab. Pogosto na\xc4\x8delu re\xc4\x8dejo tudi na\xc4\x8delo najmanj\xc5\xa1e nuje ali napora. Poleg Maupertuisa sta razvijala zamisel o na\xc4\x8delu tudi Leonhard Euler leta 1744 in Gottfried Wilhelm Leibniz. Vredno je omeniti, da je s stali\xc5\xa1\xc4\x8da variacijskega ra\xc4\x8duna pravilnej\xc5\xa1i naziv na\xc4\x8delo nespremenljive akcije._NEWLINE_Euler se je zavzel za Maupertuisa, ko se je zna\xc5\xa1el v te\xc5\xbeavah. Leta 1753 je potrdil, da je Maupertuis odkril na\xc4\x8delo najmanj\xc5\xa1e akcije. Maupertuis pa mu je priznal zasluge za njegovo obliko na\xc4\x8dela._NEWLINE_De Fermat je razmi\xc5\xa1ljal, da svetlobni \xc5\xbearki pri lomu in uklonu sledijo na\xc4\x8delu najmanj\xc5\xa1ega \xc4\x8dasa (glej Fermatovo na\xc4\x8delo)._NEWLINE_Na\xc4\x8delo najmanj\xc5\xa1e akcije je vodilo k razvoju Lagrangeve in Hamiltonove formulacije klasi\xc4\x8dne mehanike. \xc4\x8ceprav sta njuni formulaciji na prvi pogled te\xc5\xbeje dojemljivi, sta v relativisti\xc4\x8dni in kvantnomehanski fiziki uporabnej\xc5\xa1i od Newtonovih zakonov.'